Csáth Géza

Csáth Géza, eredeti nevén Brenner József István (Szabadka, 1887. február 13. – Kelebia és Szabadka közelében, 1919. szeptember 11.) magyar író, orvos, pszichiáter, pszichoanalitikus, zenekritikus, zeneszerző. Jász (Brenner) Dezső bátyja és Kosztolányi Dezső unokatestvére.

Élete és munkássága 

Brenner József és Decsy Etelka gyermekeként született Szabadkán, 1887-ben. Anyja korán meghalt, főügyész apja későbbi feleségével együtt nevelte. Szenvedélyesen zenélő apja hegedűművészt akart nevelni belőle, de ő festő akart lenni. Alkotásvágya miatt nem volt türelme gyakorolni, festményeit pedig a rajztanára kinevette, és csak elégségesnek ítélte. Írásait viszont környezete már korán értékelte. A Bácskai Hírlap közönségének 14 éves korában mutatkozott be mint zenekritikus, de tizenhét éves koráig nagyon keveset írt. Nyolcadikos gimnazistaként Bródy Sándornak, a Jövendő akkori főszerkesztőjének küldte el A kályha című novelláját. Bródy biztatására kezdett komolyabban foglalkozni az írással.

1904-től, az érettségi után a Budapesti Orvosi Egyetemen tanult, az anatómia és az élettan lekötötte minden idejét. 1906-tól a Budapesti Naplóban jelentek meg írásai, de más lapokban is publikált. A Nyugatnak 1908-as alapításától munkatársa volt. Ugyanebben az évben jelent meg első novelláskötete, A varázsló kertje. 1909-ben szerezte meg orvosi diplomáját, majd Budapesten, a Moravcsik-féle Elme- és Idegkórtani Klinikán kezdett dolgozni gyakornokként. (Az épületben ma a Semmelweis Egyetem Pszichiátriai és Pszichoterápiás Klinikája működik, és márványtábla őrzi Csáth emlékét, amelyet 2005 szeptemberében Kéner Balázs újságíró, Csáth-kutató állított.)

Idegorvosi munkásságának kiemelkedő alkotása az Egy elmebeteg nő naplója, mely – saját naplóját leszámítva – egész munkásságának legnagyobb szabású darabja. Ebben egy paranoiás nő kórképét írta meg, amelyben a hagyományos pszichiátria és a pszichoanalízis szempontjai keverednek. Többek között ez a mű ihlette Szász János filmrendező Ópium – Egy elmebeteg nő naplója című filmjét, mely a 38. Magyar Filmszemlén négy díjat is nyert. Az alkotás irodalmi szakértője az emléktáblát állító Kéner Balázs volt.

Csáth 1910. április 10-én, hajnali fél hatkor használt először morfiumot, amire ettől kezdve tudatosan rászokott, mert érdekelte annak tudatmódosító hatása. Először azért nyúlt a szerhez, mert – tévesen – tüdőbajt diagnosztizáltak nála. Morfinista szenvedélyét azonban csak rövid ideig sikerült kordában tartania. A morfium hatása alatt szerzett élményei irodalmi művein erősen érződnek, melyekben az ideggyógyászat akkori eredményeit is felhasználta, orvosi megfigyeléseinek irodalmi keretet adott. 1911-ben jelent meg a Délutáni álom című elbeszéléskötete, amelyben többek között ezen tapasztalatokat dolgozta fel.

Csáth 1910-től különböző fürdőhelyeken volt orvos. Ekkoriban sok műve született, a munka mellett maradt ideje az írásra is. 1912-ben felvették a Martinovics szabadkőműves páholyba, egyszerre Adyval. 1913-ban feleségül vette Jónás Olgát, akitől 1918-ban lánya született. 1914-től katonaorvosi szolgálatra hívták be, de a fronton teljesen elvesztette uralmát szenvedélybetegsége felett, napi adagjai folyamatosan nőttek. Rossz idegállapota miatt gyakran szabadságolták, majd 1917-ben végleg leszerelték.

A leszokást elősegítendő, falusi orvos lett Földesen, majd Regőcén, de a gondok csak fokozódtak. Környezetével megromlott a kapcsolata, fokozódott paranoiája. 1919-ben már a bajai elmeosztályon ápolták. Miután megszökött, lelőtte feleségét, és öngyilkosságot próbált meg elkövetni. A sikertelen kísérlet után a szabadkai Mária Valéria Közkórházban ápolták. Újabb szökése után Kelebiánál, a szerb demarkációs vonalnál 1919. szeptember 11-én feltartóztatták. Nem sokkal később pantopon-túladagolásban meghalt. Agyvelejét, szívét és máját, kívánsága szerint, öccse a pesti klinikára, első munkahelyére küldte, vizsgálatra. Azokat ott is temették el, fekete emléktáblája később arra a helyre került, egykori rendelője ablaka alá.

Munkássága nagy hatást gyakorolt a későbbi írógenerációkra, így több követője is akadt.

Válogatott bibliográfia

Életében megjelent kötetei 
 A varázsló kertje; Deutsch, Budapest, 1908
 Puccini; Jókai Ny., Budapest, 1908
Az albíróék és egyéb elbeszélések; Mozgó könyvtár vállalat, Budapest, 1909 (Mozgó könyvtár)
Délutáni álom; Nyugat, Budapest, 1911 (A Nyugat könyvei)
 A Janika. Tragikomédia két felvonásban; Nyugat, Budapest, 1911 (Nyugat könyvtár) Online
 Zeneszerző portrék; Politzer, Budapest, 1911 (Modern könyvtár)
 Brenner József: Az elmebetegségek psychikus mechanizmusa; Eggenberger, Budapest, 1912
 Schmith mézeskalácsos. Elbeszélések; Athenaeum, Budapest, 1912 (Modern könyvtár) Online
 Muzsikusok. Novellák; Tevan, Békéscsaba, 1913 (Tevan-könyvtár)

Gyűjtemények, válogatások 

 A varázsló halála. Elbeszélések; vál., sajtó alá rend., bev. Illés Endre; Szépirodalmi, Budapest, 1964
 Éjszakai esztetizálás. 1906–1912. zenei évadjai; sajtó alá rend., bev. Demény János; Zeneműkiadó, Budapest, 1971 
 Apa és fiú; vál. Illés Endre; Szépirodalmi, Budapest, 1973 (Kiskönyvtár)
 Hamvazószerda; sajtó alá rend., bev. Dér Zoltán, ill. Bálint Endre; Szépirodalmi, Budapest, 1974
 Írások az élet jó és rossz dolgairól. Kritikák, cikkek, karcolatok; összegyűjt., bev., jegyz. Dér Zoltán; Szabadkai Munkásegyetem, Szabadka, 1975 (Életjel könyvek)
Ismeretlen házban, 1-2.; összegyűjt., utószó Dér Zoltán; Forum, Újvidék, 1977
Csáth Géza–Havas Emil–Munk Artur: A repülő Vucsidol. Regény; sajtó alá rend., utószó Dér Zoltán; Életjel, Szabadka, 1978 (Életjel könyvek)
Egy elmebeteg nő naplója. Csáth Géza ismeretlen orvosi tanulmánya; szöveggond., sajtó alá rend. Szajbély Mihály; Magvető, Budapest, 1978 (Magyar tallózó)
A varázsló halála; vál., sajtó alá rend., bev. Illés Endre, ill. Kass János; 3. bőv. kiad.; Szépirodalmi, Budapest, 1987 
Elfeledett álom. Csáth Géza válogatott művei; vál., szerk., utószó Vargha Kálmán; Kozmosz Könyvek, Budapest, 1987 (A magyar irodalom gyöngyszemei)
 Napló, 1912–1913; Babits, Szekszárd, 1989
 A tűz papnője. Kötetben még nem publikált írások; összegyűjt., szerk., előszó Urbán V. László, szöveggond. Tasnádi Edit; Aqua, Budapest, 1993
Mesék, amelyek rosszul végződnek. Összegyűjtött novellák; szerk., sajtó alá rend. Szajbély Mihály; Magvető, Budapest, 1994
 Ópium. Válogatott novellák; Interpopulart, Szentendre, 1995 (Populart füzetek)
 Rejtelmek labirintusában. Összegyűjtött esszék, tanulmányok, újságcikkek; szerk., sajtó alá rend. Szajbély Mihály; Magvető, Budapest, 1995
 Napló, 1912–1913; utószó Töttős Gábor; Windsor, Budapest, 1995
 Az életet nem lehet becsapni. Összegyűjtött színpadi művek; szerk., sajtó alá rend. Szajbély Mihály; Magvető, Budapest, 1996
 Ópium. Válogatott novellák; Interpopulart, Szentendre, 1996 (Populart füzetek)
 Fej a pohárban. Napló és levelek, 1914–1916; sajtó alá rend. Dér Zoltán, Szajbély Mihály; Magvető, Budapest, 1997 
 Egy elmebeteg nő naplója. Összegyűjtött elmeorvosi tanulmányok; szerk., sajtó alá rend. Szajbély Mihály; 4. átdolg., bőv. kiad.; Magvető, Budapest, 1998
 Lidércálmok; vál., szerk. Hunyadi Csaba; LAZI, Szeged, 2000
 A varázsló halála. Novellák; vál., utószó Király Levente; Magvető, Budapest, 2000 (Millenniumi könyvtár)
 Álmok asszonya; vál., szerk. Hunyadi Csaba, LAZI, Szeged, 2000 
 Zeneszerző portrék; Barnaföldi Archívum, Budapest, 2000
 A muzsika mesekertje. Összegyűjtött írások a zenéről; szerk., sajtó alá rend. Szajbély Mihály; Magvető, Budapest, 2000
A varázsló kertje…; szöveggond., utószó Hegyi Katalin; Unikornis, Budapest, 2001 (A magyar próza klasszikusai)
Az álmodás lélektana. Ismeretlen elmeorvosi tanulmányok; szerk., tan. Dér Zoltán, utószó Sági Zoltán; LAZI, Szeged, 2001
Álomtalan ébrenlét; vál., szerk. Hunyadi Csaba; Lazi, Szeged, 2001 
Csáth Géza–Havas Emil–Munk Artúr: A repülő Vucsidol; sajtó alá rend., utószó Dér Zoltán; LAZI, Szeged, 2001 
Csáth Géza válogatott novellái; összeáll., szerk. Urbán László, utószó Tarján Tamás; Szukits, Szeged, 2001 (A magyar novella mesterei)
Álmok asszonya; vál., szerk. Hunyadi Csaba; LAZI, Szeged, 2002 
Napló, 1912–1913; 1913-as új naplórészletek közread., tan. Dér Zoltán; Lazi, Szeged, 2002 
Válogatott elbeszélések; vál., jegyz. Osztovits Szabolcs; Európa, Budapest, 2003 (Európa diákkönyvtár)
ifj. Brenner József (Csáth Géza): Napló. 1897–1899; sajtó alá rend., utószó Dér Zoltán; Szabadegyetem, Szabadka, 2005 (Életjel könyvek)
Emlékirataim a nagy évről. Háborús visszaemlékezések és levelek; szerk., előszó Dér Zoltán, utószó Dévavári D. Zoltán; Lazi, Szeged, 2005
 Válogatott novellák; vál., utószó Tidrenczel Mária; Palatinus, Budapest, 2006
 ifj. Brenner József (Csáth Géza): Napló. 1900–1902; szerk., utószó Dér Zoltán; Szabadegyetem, Szabadka, 2006 (Életjel könyvek)
 ifj. Brenner József (Csáth Géza): Napló. 1906–1911; szerk. Beszédes Valéria; Szabadegyetem, Szabadka, 2007 (Életjel könyvek)
 ifj. Brenner József (Csáth Géza): Napló. 1903–1904; szerk. Dér Zoltán; Szabadegyetem, Szabadka, 2007 (Életjel könyvek)
 Elbeszélések; Népszabadság Könyvek, Budapest, 2007 (A magyar irodalom remekei. XX. század)
 Hamisság és igazság. Csáth Géza füveskönyve; vál., összeáll. Papp Csaba; Lazi, Szeged, 2007
 1000 x ölel Józsi. Családi levelek 1904–1908; sajtó alá rend., utószó Beszédes Valéria; Szabadegyetem, Szabadka, 2007 (Életjel könyvek)
 Muzsikusok. Novellák; Tevan Alapítvány, Budapest, 2008
 1000 x ölel Józsi. Családi levelek 1909–1912; sajtó alá rend., utószó Beszédes Valéria; Szabadegyetem, Szabadka, 2008 (Életjel könyvek)
 1000 x ölel Józsi. Családi levelek 1913–1919; sajtó alá rend., utószó Beszédes Valéria; Szabadegyetem, Szabadka, 2008
 A varázsló kertje; Corvin, Déva, 2009
 Csak nézni kell ezeket a rajzokat…; Csáth Géza földesi naplórajzainak és rajzfüzetének atlasza; szerk. Ágoston Pribilla Valéria, Hózsa Éva, Ninkov K. Olga; Városi Könyvtár, Szabadka, 2009
 Válogatott elbeszélések; vál., jegyz. Osztovits Szabolcs; Európa, Budapest, 2011 (Európa diákkönyvtár) „Méla akkord: hínak lábat mosni”. Naplófeljegyzések 1897–1904; sajtó alá rend. Molnár Eszter Edina, Szajbély Mihály; Magvető–PIM, Budapest, 2013
 Úr volt rajtam a vágy. Naplófeljegyzések és visszaemlékezések, 1906–1914; sajtó alá rend. Molnár Eszter Edina, Szajbély Mihály; Magvető, Budapest, 2016
 Sötét örvénybe süllyedek. Naplófeljegyzések és visszaemlékezések, 1914–1919; sajtó alá rend. Molnár Eszter Edina, Szajbély Mihály; utószó Molnár Eszter Edina; Magvető, Budapest, 2017
 Smaragd asztal. Csáth Géza válogatott levelezése; szöveggond., jegyz. Molnár Eszter Edina és Szajbély Mihály; Magvető, Budapest, 2020
 Izmos irodalmi kötelékben. Kosztolányi Dezső és Csáth Géza önképzőkörének jegyzőkönyvei; szerk., előszó, jegyz. Hicsik Dóra; Dotnet Kft., Bp., 2021
 Szabadka szépségeiről. Képes útikalauz; Magvető, Budapest, 2022

 Idegen nyelven 
 Über Puccini. Eine Studie; németre ford. Heinrich Horvát; Harmonia, Budapest, 1928
 The magician's garden and other stories; vál., bev. D. Birnbaum Marianna, angolra ford. Jascha Kessler, Charlotte Rogers; Columbia University Press–Corvina, New York–Budapest, 1980
 Opium and other stories; vál., életrajzi jegyz. D. Birnbaum Marianna, angolra ford. Jascha Kessler, Charlotte Rogers, bev. Angela Carter; Penguin Books, London, 1983 (Penguin books) Oppio e altre storie; szerk., olaszra ford. Marinella D'Alessandro; Edizioni e/o, Roma, 1985
 Matkovrazda. 36 krátkych próz; összeáll., bev., szlovákra ford. Karol Wlachovsky; Tatran, Bratislava, 1987 (Svetová tvorba) Le silence noir. Nouvelles; franciára ford. Eva Gerő-Brabant, Emmanuel Danjoy, bev. Eva Gerő-Brabant, utószó Kosztolanyi Dezső; Alinéa, Aix-en-Provence, 1988 (Point de retour) Muttermord. Novellen; németre ford. Hans Skirecki; Brinkmann&Bose, Berlin, 1989
 U nepoznatoj kuci. Novele; szerbre ford. Lazar Merkovic, Tomislav Vojnic, utószó Dér Zoltán; Radnicki univ. "Veljko Vlahović", Subotica, 1989 (Életjel könyvek) Tagebuch, 1912-1913; németre ford. Hans Skirecki, utószó Földényi F. László; Brinkmann&Bose, Berlin, 1990
 Opijum; vál., szerbre ford., utószó Sava Babic; Tvoracka radionica BAB, Beograd, 1991 (Biblioteka Epos ovoga svijeta) En se comblant mutuellement de bonheur. Nouvelles; franciára ford., előszó Brabant-Gerö Éva, Marc Martin; Ombres, Toulouse, 1996 (Petite bibliotheéque Ombres) Vőluri surm. Ja teisi novelle; észtre ford. Kaarel Veskis; Perioodika, Tallinn, 1997 (Loomingu Raamatukogu) Erzählungen; vál., németre ford. Hans Skirecki; Brinkmann & Bose, Berlin, 1999
 Matkovrazda; szlovákra ford., utószó Karol Wlachovsky; Kalligram, Bratislava, 2000
 Opium. Selected stories by Géza Csáth; vál., angolra ford. Judith Sollosy; Corvina, Budapest, 2002 
 Opium. Izbrani razkazi. Dnevnik 1912-1913 g.; bolgárra ford. Martin Hristov, Mina Coneva, Zdravko Cubriev; Ergo, Sofia, 2005
 Dnevnik, 1912-1913; macedónra ford. Anamarija Cinege-Panzova; ILI-ILI, Skopje, 2007 (Edicija Proaza) Cuentos que acaban mal; spanyol ford.; Nadir, Valencia, 2008
 El diario de Géza Csáth / Kosztolányi Dezső: Sobre la enfermedad y muerte de Géza Csáth; spanyolra ford. Cserháti Éva, Antonio Manuel Fuentes Gavino; Nadir, Valencia, 2009 (El Nadir DePaso) Tap truyen ngan; vietnámira ford. Nguyen Hong Nhung; Thanh Nien, Hanoi, 2009
 Dépendances. Journal, 1912-1913; franciára ford. Thierry Loisel, bev. Thierry Loisel, utószó Jean-Philippe Dubois; L'Arbre vengeur, Talence, 2009
 Contos húngaros. Kosztolányi, Csáth, Karinthy e Krúdy; portugálra ford. Paulo Schiller, bev. Nelson Ascher, szerk. Bruno Costa; Hedra, Sao Paulo, 2010
 Szad csarogyeja; orosz ford.; Centr knyigi Rudomino, Moszkva, 2013 (Vengerszkij sztyil')
 Carodéjova zahrada; vál., csehre ford. Lenka Kubelová; Runa, Praha, 2016Opium. Opowiadania i dzienniki; lengyelre ford. Elżbieta Cygielska et al. PIW, Warszawa, 2016

 Szépirodalmi feldolgozások 
 Sárosi István: Jeruzsálem, Jeruzsálem. Három dráma / A húszmilliomodik év. In memoriam Csáth Géza / Rákfene; Pro Pannonia, Pécs, 1998 (Pannónia könyvek) Lévay Endre: Félálom után. Monodráma; Szabadkai Munkásegyetem, Szabadka, 1969 (Életjel miniatűrök) Jegyzetek 

 Lásd még 
 Csáth Géza műveinek listája
 Magyar szabadkőművesek listája
 Kosztolányi Dezső: Csáth Géza betegségéről és haláláról

 Források 
 Kéner Balázs: Csáth Géza arcképéhez II. rész 
 Csáth Géza. Magyar Életrajzi Index. Petőfi Irodalmi Múzeum (Hozzáférés: 2022. nov. 27.)

 További információk 

 
 Életrajza A magyar irodalom arcképcsarnokában
 
 Szajbély Mihály: Csáth Géza (Gondolat, 1989)
 Kéner Balázs: Csáth Géza arcképéhez
 Dr. Krämer Imre: A Csáth Géza-emléktábla
 Az Anyagyilkosság műfordításokban – Bábel Web Antológia
 
 Berényi Zsuzsanna Ágnes: Budapest és a szabadkőművesség. Budapest, Szerző, 2005
 Berényi Zsuzsanna Ágnes: Szabadkőműves Páholyok Budapesten. Budapest, Heraldika Kiadó, 2006
 Brockhaus-Riemann zenei lexikon. Szerk. Dahlhaus, Carl és Eggenbrecht, Hans Heinrich. A magyar kiadás szerk. Boronkay Antal. Budapest, Zeneműkiadó, 1983-1985
 Gulyás Pál: Magyar írók élete és munkái. Budapest, Magyar Könyvtárosok és Levéltárosok Egyesülete, 1939-2002. 7. kötettől sajtó alá rend. Viczián János
 Kalapis Zoltán: Életrajzi kalauz. Ezer magyar biográfia a délszláv országokból. Újvidék, Fórum Könyvkiadó, 2002
 Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918
 Magyar életrajzi lexikon I-II. Főszerk. Kenyeres Ágnes. Budapest, Akadémiai Kiadó, 1967-1969
 Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Budapest, Akadémiai Kiadó, 1993-
 Magyar Színművészeti Lexikon. Szerk. Erődi Jenő és Kürthy Emil összegyűjtött anyagának felhasználásával... Schöpflin Aladár. [Budapest], Országos Színészegyesület és Nyugdíjintézete, [1929]
 Palatinus József: A szabadkőművesség bűnei. 4. kiad. Budapest, 1938-1939. Budai-Bernwaliner József ny. 
 Révai Új Lexikona. Főszerk. Kollega Tarsoly István. Szekszárd, Babits, 1996-
 Tolnai világlexikona. Budapest, Magyar Kereskedelmi Közlöny, 1912-1919.; Budapest, Kassák Kiadó, 1999-
 Tolnai új világlexikona. Budapest, Tolnai, 1926-1933
 Új magyar életrajzi lexikon. Főszerk. Markó László. Budapest, Magyar Könyvklub
 Új magyar irodalmi lexikon. Főszerk. Péter László. Budapest, Akadémiai Kiadó, 1994
 Magyar irodalmi lexikon. Flóris Miklós és Tóth András közreműködésével szerk. Ványi Ferenc. Átnézte Dézsi Lajos, Pintér Jenő. Budapest, Studium, 1926
 Pollágh Péter: Aszfaltos pokol (esszé), Új Ember, 2012. szeptember 9.
 Bóka László: Csáth Géza novellái; Franklin Ny., Budapest, 1937
 Dér Zoltán: Az árny zarándoka. Csáth Géza emléke; Szabadkai Munkásegyetem, Szabadka, 1969 (Életjel miniatűrök) Dér Zoltán: Csáth Géza-bibliográfia; Fórum, Újvidék, 1977
 Bori Imre: Varázslók és mákvirágok. Tanulmányok; Forum, Újvidék, 1979
 Dér Zoltán: Ikercsillagok. Kosztolányi Dezső és Csáth Géza. Tanulmányok, kritikák, dokumentumok; Fórum, Újvidék, 1980
 Emlékkönyv Csáth Géza születésének századik évfordulójára; szerk. Dér Zoltán; Veljko Vlahović Munkásegyetem, Szabadka, 1987 (Életjel könyvek) Brassai Zoltán: Az ösztönélet Csáth Géza novelláiban; sajtó alá rend. Dér Zoltán; Szabadegyetem, Subotica, 1994 (Életjel miniatűrök) Dér Zoltán: Romlás és boldogság. Adalékok, dokumentumok, tanulmányok; Szabadegyetem, Szabadka, 2002 (Életjel könyvek) A varázsló halála. In memoriam Csáth Géza; vál., szerk., összeáll. Szajbély Mihály; Nap, Budapest, 2004 (In memoriam) Kelecsényi László: Csáth és a homokember; Noran Libro, Budapest, 2009
 Csáth-járó át-járó. Csáth Géza, az irodalmi és pszichológiai diskurzusok metszéspontja; szerk. Csányi Erzsébet; Bölcsészettudományi Kar, Vajdasági Magyar Felsőoktatási Kollégium, Újvidék, 2009 (Kontextus könyvek) Hózsa Éva: Csáth-allé (és kitérők). Összegyűjtött tanulmányok, esszék, cikkek egy életmű mozgáslehetőségeiről, 1990–2009; Szabadegyetem, Szabadka, 2009 (Életjel könyvek)
 "Alszik a fény". Kosztolányi Dezső és Csáth Géza művészete; szerk. Bednanics Gábor; FISZ–Ráció, Budapest, 2010 (Minerva könyvek) Bordás Sándor: Könyörtelen éden. Mesei visszfények, metaforikus útvesztők Csáth Géza és Szini Gyula prózájában; Művészetek Háza–EJF, Veszprém–Baja, 2013 (Értekezések, tudományos dolgozatok Eötvös József Főiskola) Kelemen Éva: Művészetek vándora. A zeneszerző Csáth Géza; Magyar Kultúra, Vámosszabadi, 2015 + CD
 Szajbély Mihály: Csáth Géza élete és munkái – Régimódi monográfia; Magvető, Budapest, 2019
Molnár Eszter Edina–Sidó Anna: Csáth Géza személyesen. Alternatív életrajz''; PIM, Budapest, 2021 
https://www.magyarszo.rs/hu/4179/kultura/213014/Csáth-Géza-sírjánál.htm 

Magyar írók
Magyar pszichiáterek
Magyar zenekritikusok
Öngyilkos költők, írók
Szabadkaiak
Magyarországi szabadkőművesek
Családi nevüket magyarosított személyek
1887-ben született személyek
1919-ben elhunyt személyek
Magyar pszichoanalitikusok
Magyar zeneszerzők
A Négyesy-szemináriumok tagjai
A Nyugat folyóirat szerzői